૫૦ની ઉંંમર પાર કરવા છતાં અાજે પણ શાહરુખ ખાનનો જલવો જળવાયેલો છે. થોડા સમય પહેલાં તેની ફિલ્મ ‘રઇસ’ રિલીઝ થઈ ત્યારે તેનું સ્ટારડમ પણ જોવા મળ્યું. શાહરુખ ખાન એક ફેમિલી મેન તરીકે અોળખાય છે. તે તેના પરિવારને ખૂબ જ પ્રેમ કરે છે. શાહરુખ ખાનનો નાનો પુત્ર અબરામ તેના પિતા માટે સ્ટ્રેસ બસ્ટર છે. અભિનેતા તરીકે તેણે અત્યાર સુધી ‘બાજીગર’, ‘બાદશાહ’, ‘ફેન’ જેવાં ઘણાં શીર્ષકોને સાકાર કર્યાં છે. શાહરુખ કહે છે કે હું ખુદને પાત્રોની સાથે જોડવાના બદલે મારી ફિલ્મો સાથે જોડું છું. મને યાદ છે, એક વાર અમિતાભ બચ્ચને કહ્યું હતું કે ખૂબ જ સારું લાગે છે, જ્યારે રસ્તા પર લોકો તમને તમારા અસલી નામના બદલે તમારાં પાત્રોનાં નામથી અોળખે. મારી ફિલ્મ ‘બાદશાહ’ એટલી ચાલી ન હતી, પરંતુ તેનું શીર્ષક એવું હતું કે લોકોઅે મને બાદશાહ ખાનના નામે બોલાવવાનું શરૂ કરી દીધું.